Príloha č. 3 - Výzvy na predloženie cenovej ponúk

**Rámcová dohoda o poskytovaní služieb zodpovednej osoby č.: [●]/2022**

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov a § 44 a nasl. zákona č. 18/2018 Z.z. o ochrane osobných údajov a o zmene a doplnení niektorých zákonov (ďalej len „**Zákon o ochrane osobných údajov**“) a čl. 37 a nasl. Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) medzi zmluvnými stranami:

|  |
| --- |
| **Objednávateľ/Prevádzkovateľ:** |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |
| --- |
| **Poskytovateľ/Zodpovedná osoba:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(objednávateľ/prevádzkovateľ a poskytovateľ/zodpovedná osoba spolu ďalej len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

1. **Predmet zmluvy**
2. Predmetom tejto zmluvy je poskytovanie služby podľa špecifikácie:

|  |
| --- |
| **špecifikácia služby:** |
|  Zmluvné strany sa dohodli na uzatvorení tejto zmluvy o poskytovaní služieb v rozsahu a za podmienok ďalej uvedených a na základe verejného obstarávania predmetu zákazky *„****Poskytovanie služieb zodpovednej osoby a poradenstvo v oblasti ochrany osobných údajov podľa všeobecného nariadenia o ochrane údajov (GDPR) a zákona o ochrane osobných údajov****“* podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)*.*Podrobná špecifikácia služby je uvedená v prílohe č. 1 – Technická špecifikácia k tejto zmluve (ďalej len „**príloha č. 1**“), ktorá je neoddeliteľnou súčasťou tejto zmluvy.  |
| **lehota poskytovania služby:** | Zodpovedná osoba sa zaväzuje poskytovať služby prevádzkovateľovi bezodkladne, ak sa zmluvné strany nedohodnú inak. |
| **miesto plnenia:** | Sídlo prevádzkovateľa |
| **zmluvná cena:** | Uvedená v prílohe č. 2  |  | **cena je:** | pevná [x]  ;maximálna podľa rozpočtu [ ]   |

1. Neoddeliteľnou súčasťou tejto zmluvy sú **Všeobecné obchodné podmienky** objednávateľa (ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Vzhľadom na charakter tejto zmluvy, zmluvné strany sa dohodli, že pri poskytovaní služieb podľa prílohy č. 1 sa (i) len primerane použijú Osobitné ustanovenia o poskytovaní služieb v zmysle čl. X VOP a (ii) a vylučujú sa Osobitné ustanovenia o objednávkach v zmysle bodu 11.1 VOP.
2. Zodpovedná osoba je povinná do desiatich (10) dní od uplynutia kalendárneho mesiaca, v ktorom boli služby poskytnuté, vystaviť prevádzkovateľovi výkaz skutočne vykonaných prác v rozsahu:
3. predmet (popis) skutočne vykonaných prác;
4. deň, v ktorom boli služby vykonané zodpovednou osobou vrátane dĺžky trvania;
5. meno fyzickej osoby, ktorá dané služby vykonala
6. (ďalej len „**Výkaz práce**“).
7. Zmluvné strany sa dohodli, že zodpovedná osoba je povinná zaslať Výkaz práce kontaktnej osobe prevádzkovateľa a prevádzkovateľ je oprávnený schváliť Výkaz práce formou emailovej komunikácie. Prevádzkovateľ je povinný zaslať zodpovednej osobe oznámenie o schválení alebo odmietnutí Výkazu práce do piatich (5) pracovných dní odo dňa jeho doručenia zo strany zodpovednej osoby. V prípade, že sa prevádzkovateľ v danej lehote zodpovednej osobe k zaslanému Výkazu práce nevyjadrí, má sa za to, že prevádzkovateľ Výkaz práce schválil a zodpovedná osoba je oprávnená na základe Výkazu práce vyhotoviť faktúru.
8. Prevádzkovateľom odsúhlasený Výkaz práce je neoddeliteľnou súčasťou faktúry.
9. Pre účely poskytovania služieb zodpovedná osoba je povinná určiť odborne a osobnostne spôsobilú fyzickú osobu, ktorá s týmto určením a zverejneným svojich údajov vopred súhlasila (ďalej len „**Poverená zodpovedná osoba**“). Zodpovedná osoba sa zaväzuje, že zabezpečí vypracovanie potrebných dokumentov s Poverenou zodpovednou osobou tak, aby nebolo ohrozené riadne a včasné plnenie povinností prevádzkovateľa v oblasti ochrany osobných údajov prostredníctvom ním Poverenej zodpovednej osoby. Poverená zodpovedná osoba zodpovedá za riadne a včasné plnenie činností a úloh zodpovednej osoby v zmysle tejto zmluvy.
10. V prípade zmeny Poverenej zodpovednej osoby, každá takáto osoba je povinná spĺňať minimálne požiadavky určené pre Poverenú zodpovednú osobu vo verejnom obstarávaní, ktorého výsledkom bolo uzatvorenie tejto zmluvy, inak nie je prevádzkovateľ povinný so zmenou súhlasiť. O súhlas so zmenou Poverenej zodpovednej osoby je zodpovedná osoba povinná požiadať prevádzkovateľa minimálne päť (5) dní vopred.
11. Služby podľa tejto zmluvy zodpovedná osoba uskutočňuje, vedie a vykonáva v štátnom jazyku Slovenskej republiky.
12. Zodpovedná osoba je povinná:
13. pri poskytovaní služieb a plnení zmluvy postupovať v súlade s pokynmi prevádzkovateľa;
14. zachovávať mlčanlivosť a dôvernosť všetkých informácií s ktorými sa oboznámila v súvislosti s výkonom svojich služieb, v súlade s právom Európskej únie a Slovenskej republiky a s touto zmluvou a súčasne zabezpečiť, aby túto mlčanlivosť a dôvernosť informácií zachovávala aj Poverená zodpovedná osoba;
15. pri plnení svojich úloh náležite zohľadňovať riziko spojené so spracovateľskými operáciami a v tejto súvislosti zobrať na vedomie najmä povahu, rozsah, kontext a účely spracúvania;
16. pred začatím spracúvania osobných údajov posúdiť, či ich spracúvaním nevzniká nebezpečenstvo narušenia práv a slobôd dotknutých osôb (napr. preverí zákonnosť a primeranosť právneho základu, primeranosť prijatých bezpečnostných opatrení v kontexte typu, spôsobu a prostriedkov spracúvania, súlad účelu spracúvania s príslušnou legislatívou a pod.);
17. spolupracovať s Úradom na ochranu osobných údajov Slovenskej republiky (ďalej len „**Úrad**“) ako príslušným dozorným orgánom a zúčastňovať sa na kontrolách vykonávaných Úradom;
18. v mene Prevádzkovateľa oznámiť Úradu kontaktné údaje fyzickej osoby prostredníctvom ktorej poskytuje služby, a to do piatich (5) dní od účinnosti tejto zmluvy.
19. Zodpovedná osoba je povinná vymeniť Poverenú zodpovednú osobu, ak táto Poverená zodpovedná osoba prestala spĺňať predpoklady na výkon funkcie zodpovednej osoby stanovené GDPR a/alebo Zákonom o ochrane osobných údajov a/alebo touto zmluvou, ako aj na základe odôvodnenej žiadosti prevádzkovateľa, najmä ak Poverená zodpovedná osoba neposkytuje služby riadne a včas. Zodpovedná osoba je oprávnená vymeniť Poverenú zodpovednú osobu, aj v ďalších odôvodnených prípadoch (napr. ukončenie pracovného pomeru medzi zodpovednou osobou ako zamestnávateľom a Poverenou zodpovednou osobou), taká výmena však musí byť vždy vykonaná s odbornou starostlivosťou a v záujme prevádzkovateľa a musí byť v dostatočnom časovom predstihu (minimálne päť (5) dní) oznámená prevádzkovateľovi. V prípade akejkoľvek výmeny Poverenej zodpovednej osoby, Zodpovedná osoba sa zaväzuje dodržiavať bod 6. týchto osobitných zmluvných podmienok. Zodpovedná osoba je povinná v deň účinnosti výmeny Poverenej zodpovednej osoby nahlásiť túto výmenu v mene prevádzkovateľa Úradu a oznámiť Úradu kontaktné údaje novej poverenej zodpovednej osoby.
20. Prevádzkovateľ sa zaväzuje:
21. poskytnúť zodpovednej osobe primeranú súčinnosť pri výmene Poverenej zodpovednej osoby podľa tejto zmluvy;
22. prijať oprávnené návrhy, upozornenia na nedostatky alebo vyslovené požiadavky od zodpovednej osoby v súvislosti s plnením tejto zmluvy;
23. zdržať sa takého konania, ktorého účelom a/alebo dôsledkom by bol vznik škody alebo inej ujmy zodpovednej osobe len z dôvodu riadneho plnenia jej úloh a povinností vyplývajúcich z platných právnych predpisov Slovenskej republiky a/alebo z tejto zmluvy;
24. poskytovať zodpovednej osobe súčinnosť potrebnú pre riadne plnenie povinností a poskytovanie služieb v zmysle tejto zmluvy;
25. bezodkladne informovať zodpovednú osobu o všetkých prijatých rozhodnutiach, ktoré majú vplyv na ochranu osobných údajov.
26. Pre účely zabezpečovania zákonnosti ochrany osobných údajov prevádzkovateľa pri poskytovaní služby je zodpovedná osoba poistená a toto poistenie je a bude platné po celú dobu trvania tejto zmluvy s dojednaným poistným plnením (podľa stavu platného ku dňu uzatvorenia tejto zmluvy) až do sumy vo výške 100 000 EUR *(slovom: jedenstotisíc eur)*.
27. V prípade, ak počas trvania tejto Zmluvy bude u prevádzkovateľa vykonaná kontrola, po ukončení ktorej bude prevádzkovateľovi právoplatne napriek konaniu v súčinnosti so zodpovednou osobou udelená pokuta podľa § 104 a nasl. Zákona o ochrane osobných údajov, zodpovedná osoba sa zaväzuje nahradiť prevádzkovateľovi vzniknutú škodu predstavujúcu sumu, ktorú v dôsledku právoplatne udelenej sankcie zo strany kontrolného orgánu (Úradu) prevádzkovateľ zaplatil.
28. Zodpovedná osoba nezodpovedá za žiadnu škodu, ktorá vznikla prevádzkovateľovi na úseku ochrany osobných údajov prostredníctvom ním určenej zodpovednej osoby ak prevádzkovateľ:
29. porušil vo vzťahu k zodpovednej osobe povinnosť riadnej a včasnej súčinnosti;
30. napriek písomnému oznámeniu zodpovednej osoby neprijal ňou určené opatrenia na úseku ochrany osobných údajov, resp. neodstránil ňou zistené nedostatky;
31. nezaslal Úradu námietky, vyjadrenia či akékoľvek stanovisko, ktoré v jeho mene riadne a včas písomne pripravila zodpovedná osoba s cieľom preukázať dodržiavanie Zákona o ochrane osobných údajov u prevádzkovateľa a/alebo s cieľom zrušiť rozhodnutie o pokute, a/alebo s cieľom napadnúť oprávnenosť či výšku udelenej pokuty zo strany Úradu.
 |

1. Táto zmluva sa považuje za odstávkovú zmluvu podľa bodu 6.7 VOP: **áno** [ ]  ; **nie** [x]
2. Poskytovateľ podpisom tejto zmluvy výslovne **súhlasí** [ ]  / **nesúhlasí** [ ]  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u poskytovateľa služby. Predpokladané množstvo služieb uvedené v tejto zmluve nie je pre objednávateľa záväzné. Skutočne objednané množstvo služieb počas trvania tejto zmluvy môže byť nižšie alebo vyššie ako predpokladané množstvo služieb a objednávateľ si vyhradzuje právo neobjednať služby. Predmetom fakturácie budú len skutočne poskytnuté služby.
4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu určitú, a to na dvadsaťštyri (24) mesiacov odo dňa uzatvorenia zmluvy alebo do vyčerpania stanoveného finančného limitu v rozsahu 18 000 EUR *(slovom: osemnásťtisíc eur)* bez DPH podľa toho, ktorá skutočnosť nastane skôr.

**III. Záverečné ustanovenia**

* 1. Objednávateľ ako prevádzkovateľ osobných údajov týmto informuje poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) GDPR a § 13 ods. 1 písm. f) Zákona o ochrane osobných údajov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
		1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
		2. namietať spracúvanie svojich osobných údajov;
		3. na prenosnosť osobných údajov;
		4. podať návrh na začatie konania na Úrade. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
	2. Poskytovateľ podpisom zmluvy potvrdzuje že:
1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	1. Poskytovateľ je povinný zabezpečiť dodržiavanie Zásad práce a správania sa zamestnancov dodávateľa.
	2. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Technická špecifikácia |
| 2. | Cena  |
| 4. | Zásady práce a správania sa zamestnancov dodávateľa  |

* 1. Táto zmluva je vyhotovená v troch (3) rovnopisoch, z toho dva (2) rovnopisy pre objednávateľa a jeden (1) rovnopis pre poskytovateľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ/Prevádzkovateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke: OLO a.s.** [meno, priezvisko a funkcia] | **Poskytovateľ/Zodpovedná osoba:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke: OLO a.s.**[meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |

Príloha č. 1 k Rámcovej dohode o poskytovaní služieb

**Technická špecifikácia**

Zákazka*: „Poskytovanie služieb zodpovednej osoby a poradenstvo v oblasti ochrany osobných údajov podľa všeobecného nariadenia o ochrane údajov (GDPR) a zákona o ochrane osobných údajov“*

1.1 Zodpovedná osoba je povinná poskytovať Služby v rozsahu určeného v bodoch 1-12:

1. Poskytovanie služieb zodpovednej osoby prostredníctvom fyzickej osoby (Poverenej zodpovednej osoby) spĺňajúcej kritériá stanovené pre odbornú spôsobilosť zodpovednej osoby podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a zákona č. 18/2018 Z. z. o ochrane osobných údajov a o zmene a doplnení niektorých zákonov.

1. Zabezpečovanie informácií a poradenstva, vrátane informácií, poradenstva a odbornej prípravy pre zamestnancov, ktorí spracúvajú osobné údaje na základe poverenia a pokynov, o povinnostiach podľa GDPR, vrátane povinností vyplývajúcich z ďalších právnych predpisov súvisiacich s ochranou osobných údajov.
2. Poskytovanie poradenstva pri spracovateľských operáciách s vysokým rizikom pre práva a slobody fyzických osôb; poskytovanie poradenstva pri spracúvaní posúdenia vplyvu na ochranu osobných údajov (DPIA) pre spracovateľské operácie s vysokým rizikom pre práva a slobody fyzických osôb.
3. Poskytovanie poradenstva vo vzťahu k jednotlivým povinnostiam v oblasti ochrany osobných údajov, priebežne a na požiadanie oprávnenej osoby.
4. Monitorovanie súladu spracúvania osobných údajov s GDPR, Zákonom o ochrane osobných údajov a s ostatnými právnymi predpismi Európskej únie a Slovenskej republiky týkajúcimi sa ochrany osobných údajov v spoločnosti Prevádzkovateľa[[1]](#footnote-1) a identifikácia zmien rizikových oblastí pre práva a slobody dotknutých osôb, overovanie súladu, vydávanie odporúčaní a návrhov.
5. Vedenie záznamov o spracovateľských činnostiach v pôsobnosti Prevádzkovateľa. Vedenie a aktualizácia ostatnej dokumentácie týkajúcej sa ochrany osobných údajov podľa potreby a/alebo požiadaviek Prevádzkovateľa.
6. Školenie pre zamestnancov Prevádzkovateľa v zmysle požiadaviek GDPR a Zákona o ochrane osobných údajov.
7. Návrh postupov pre riadenie rizík a udržiavanie súladu spracúvania osobných údajov s právnou úpravou v oblasti ochrany osobných údajov a podľa požiadaviek Prevádzkovateľa.
8. Plnenie úloh kontaktného miesta pre dozorný orgán v súvislosti s otázkami týkajúcimi sa spracúvania osobných údajov, vrátane predchádzajúcej konzultácie uvedenej v článku 36 GDPR a podľa potreby aj konzultácie v akýchkoľvek iných veciach súvisiacich s ochranou osobných údajov.
9. Pripomienkovanie interných noriem a/alebo zmluvných dokumentov v časti týkajúcej sa ochrany osobných údajov.
10. Plnenie úloh kontaktného miesta pre dotknuté osoby uplatňujúce si svoje práva súvisiace so spracúvaním osobných údajov. Súčinnosť pri vybavovaní žiadostí dotknutých osôb.
11. Informovanie Prevádzkovateľa a/alebo kontaktnej osoby Prevádzkovateľa o výsledkoch činnosti minimálne raz mesačne.

1.2. Lehoty Zodpovednej osoby na plnenie úloh priebežne podľa požiadaviek Prevádzkovateľa.

Príloha č. 2 k Rámcovej dohode o poskytovaní služieb

**Cena**

|  |  |  |
| --- | --- | --- |
| Názov položky  | \*\***Predpokladaný počet** človekohodín na 24 mesiacov(ČH)  | **Celková cena**za 1 človekohodinu (ČH) (EUR bez DPH /1 ČH ) |
| **Poskytovanie služieb zodpovednej osoby a poradenstvo v oblasti ochrany osobných údajov GDPR –**  | 450 |  |

**\*\* Stanovený predpokladaný počet človekohodín na 24 mesiacov sa môže zvýšiť alebo znížiť na základe skutočnej potreby Objednávateľa .**

|  |
| --- |
| V ........................... dňa ............................ |
| **Poskytovateľ/Zodpovedná osoba:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |

Príloha č. 3 – kRámcovej dohode o poskytovaní služieb

**Zásady práce a správania sa zamestnancov dodávateľov a odberateľov**

**Bezpečnosť a ochrana zdravia pri práci – dodávatelia/odberatelia**

**Skratky:**

BOZP Bezpečnosť ochrana zdravia pri práci

BPP Bezpečný pracovný postup

OLO a.s. Odvoz a likvidácia odpadu a.s., v skratke: OLO a.s.

OOPP Osobné ochranné pracovné prostriedky

OPP Ochrana pred požiarmi

SR Slovenská republika

ZEVO Zariadenie na energetické využitie odpadu, Vlčie hrdlo 72, 821 07 Bratislava

Pokiaľ je v tejto norme uvedený zamestnanec dodávateľa/odberateľa znamená to akéhokoľvek pracovníka dodávateľa/odberateľa vykonávajúceho plnenie pre dodávateľa/odberateľa na základe pracovného pomeru alebo obdobného pracovného vzťahu (napr. dohody o prácach vykonávaných mimo pracovného pomeru). Ustanovenia týkajúce sa dodávateľa/odberateľa sa vzťahujú aj na subdodávateľa alebo jeho pracovníka a dodávateľ/odberateľ zodpovedá, ako by plnil sám.

**Povinnosti dodávateľa/odberateľa:**

* oboznámiť sa a preukázateľne preškoliť svojich zamestnancov so znením týchto zásad, pred vstupom do priestorov a areálov spoločnosti OLO a.s,
* školiť svojich zamestnancov a svojich subdodávateľov o možných ohrozeniach a nebezpečenstvách vzniku úrazu a poškodení zdravia na pridelenom pracovisku a tieto školenia preukázateľne zdokumentovať,
* vykonávať činnosti len na základe oprávnenia, odbornej a zdravotnej spôsobilosti v zmysle platnej legislatívy SR,
* dodržiavať všetky všeobecne záväzné právne predpisy a interné predpisy spoločnosti OLO a.s. na zaistenie BOZP,
* oznámiť bezodkladne kontaktnej osobe spoločnosti OLO a.s., vznik každého pracovného úrazu, nebezpečnej udalosti, bezprostrednej hrozby a závažnej priemyselnej havárie, pričom táto povinnosť sa vzťahuje aj na všetkých subdodávateľov dodávateľa/odberateľa (každý subdodávateľ je povinný nahlásiť uvedené skutočnosti aj kontaktnej osobe spoločnosti OLO a.s. ako aj objednávateľovi výkonu),
* používať len také pracovné vybavenie, ktoré spĺňa príslušné všeobecne záväzné právne predpisy SR,
* udržiavať čistotu a poriadok na pracoviskách,
* zabezpečiť OOPP, v zmysle charakteru vykonávaných prác, a to v dostatočnom množstve a potrebnej kvalite, vyžadovať a preukázateľne kontrolovať ich používanie,
* vykonávať pravidelné kontroly svojich zamestnancov, ako aj všetkých zamestnancov svojich subdodávateľov, ktoré dodávateľ/odberateľ preukázateľne (písomne) zdokumentuje a na vyžiadanie spoločnosti OLO a.s. predloží,
* uschovávať na mieste výkonu všetku relevantnú dokumentáciu (záznamy zo školení, pracovné a technologické postupy, návody na používanie, osvedčenia a preukazy odbornej, zdravotnej a technickej spôsobilosti, atď.). V prípade zahraničných zamestnancov zabezpečiť odbornú spôsobilosť platnú v SR. Náklady s tým spojené znáša dodávateľ/odberateľ,
* zabezpečiť, aby zamestnanci nenastupovali na výkon prác pod vplyvom alkoholických, omamných alebo psychotropných látok a aby alkoholické, omamné alebo psychotropné látky nepožívali v čase výkonu prác.

Pred začatím prác v spoločnosti OLO a.s. je dodávateľ/odberateľ povinný dodať BPP vykonávaných prác. BPP musí byť obsahovať:

* popis jednotlivých krokov a pracovných operácií,
* zdroje a prostriedky nutné k vykonaniu práce (pracovná skupina zamestnancov, použitie strojov a zariadení a špeciálnych pracovných prostriedkov, pomôcok a pod., druhy a typy dočasných stavebných konštrukcií, najmä lešení, podporných konštrukcií, plošín, technológie, použité materiály, chemické látky),
* kvalifikačné požiadavky osôb a požiadavky na odbornú a zdravotnú spôsobilosť (špeciálne školenia a kvalifikácia),
* vyhodnotenie rizík pre danú pracovnú činnosť,
* nebezpečné miesta a situácie, ohrozené priestory,
* ochranné pásma,
* použité nebezpečné chemické látky a materiály,
* vysoko rizikové činnosti a činnosti vyžadujúce povolenie,
* špecifické problémy a neštandardné situácie danej práce,
* zoznam technických opatrení, ktoré je nutné uskutočniť (ochranné konštrukcie, kolektívna ochrana, dočasné stavebné konštrukcie – napr. lešenie, apod.),
* zoznam organizačných opatrení, ktoré je nutné uskutočniť (organizácia práce, vymedzenie priestorov, písomné povolenia v súlade s legislatívou/internými predpismi, režim práce, a pod.),
* opatrenia k zaisteniu BOZP v okolí pracoviska (napr. ochrana verejnosti),
* stanovenie OOPP,
* komunikačné a skladovacie plochy,
* príprava pracoviska a pracovné podmienky pre zahájenie práce,
* prístupy na pracovisko,
* dočasné osvetlenie a napájanie,
* dôležité upozornenia a značenie,
* opatrenia k zabezpečeniu pracoviska po dobu, kedy sa na ňom nepracuje,
* zvislá doprava materiálu (napr. zdvíhacie zariadenia – žeriavy, kladky, výťahy, hydraulické ruky, stavebné stroje, apod.),
* vodorovná doprava materiálu (autodoprava, manipulačné vozíky, ručné zdvíhanie bremien, apod.),
* spôsob vykládky a nakládky,
* skladovanie,
* postupy v prípade nehody,
* spôsoby evakuácie,
* ochrana pred požiarmi,
* prvá pomoc, záchranný plán a evakuácia osôb (spôsoby evakuácie osôb),
* opatrenia pre mimoriadne klimatické podmienky,
* bezpečnostné predpisy, požiadavky a ďalšie dokumenty súvisiace s vykonávanou prácou (legislatíva, technické normy, požiarny projekt, požiadavky výrobcov, výkresová dokumentácia, statické výpočty, a pod.),
* identifikácia osoby, ktorá spracovala, kontrolovala a schválila BPP,
* meno a priezvisko osôb, ktoré sa podieľali na stanovení BPP (spracovaní, kontrolovaní, schválení) dátum a podpisy týchto osôb,
* prezenčná listina o oboznámení príslušných osôb.

**Školenie zamestnancov dodávateľa/odberateľa + oboznámenie s predpisom v materinskom jazyku daného zamestnanca**

Všeobecné školenia v oblasti BOZP

Dodávateľ/odberateľ je povinný:

* školiť svojich zamestnancov, ako aj všetkých svojich subdodávateľov o všeobecných požiadavkách BOZP, ktoré vyplývajú zo všeobecne záväzných právnych predpisov SR, interných predpisov spoločnosti OLO a.s., so zásadami bezpečného správania sa, ako aj so systémom bezpečnosti práce (interné predpisy spoločnosti OLO a.s. sú k dispozícií na vyžiadanie u kontaktnej osoby OLO a.s., a u objednávateľa výkonu prác),

Odborné školenia / spôsobilosť

Dodávateľ/odberateľ je povinný:

* pre činnosť na vyhradených technických zariadeniach zabezpečiť, aby mali zamestnanci platné oprávnenie alebo odbornú spôsobilosť potrebnú na vykonávanú činnosť podľa všeobecne záväzných právnych predpisov SR,
* zabezpečiť, aby zamestnanci mali vždy pri sebe osvedčenie o odbornej spôsobilosti (napr. preukaz obsluhy motorových vozíkov, viazač bremien, lešenár, na práce vo výškach, a pod.) a na vyžiadanie ho predložiť,
* zamestnanci môžu obsluhovať pridelený pracovný prostriedok, resp. vykonávať stanovené pracovné činnosti len ak absolvovali príslušné odborné školenia (v súlade so všeobecne záväznými právnymi predpismi na zaistenie BOZP).

**Vzájomné informovanie o ohrozeniach na spoločných pracoviskách**

Je nevyhnutné zabezpečiť vzájomnú informovanosť/oboznámenie všetkých osôb pohybujúcich sa na spoločných pracoviskách o platných pravidlách, predpisoch, organizácii práce, vykonaných činnostiach, najmä o možných ohrozeniach, preventívnych opatreniach a opatreniach na poskytnutie prvej pomoci.

Pri vzájomnom informovaní o ohrozeniach je dodávateľ/odberateľ povinný:

* posúdiť ohrozenia vyplývajúce z vykonávanej činnosti, ako aj činnosti všetkých subdodávateľov a uvedené písomne zdokumentovať a uviesť v **BPP** a na vyžiadanie predložiť zodpovednému zamestnancovi spoločnosti OLO a.s.,
* riziká uvedené v BPP aktualizovať pri každej zmene (napr. novej činnosti, nových pracovných a technologických postupoch, nových subdodávateľoch) a informovať o danej skutočnosti zodpovedného zamestnanca spoločnosti OLO a.s.

**Doprava v priestoroch spoločnosti OLO a.s.**

Pred vjazdom do areálu spoločnosti OLO a.s. sú dodávatelia/odberatelia povinní vyplniť  **Povolenie na vjazd a vstup do areálu spoločnosti OLO a.s.** a zaslať ju na schválenie objednávateľovi. Pred vjazdom do areálu spoločnosti OLO a.s. sú dodávatelia/odberatelia povinní preukázať sa potvrdeným povolením na vjazd a vstup do areálu.

Zamestnanci dodávateľa/odberateľa sú povinní najmä dodržiavať na vonkajších komunikáciách spoločnosti OLO a.s. nasledovné pravidlá na zaistenie bezpečnosti:

* pri chôdzi používať chodníky a vyhradené cesty, rešpektovať zákazy vstupu, kde nie sú chodníky, chodiť zásadne pri ľavom okraji vozovky,
* na prechádzanie cez cestné komunikácie používať vyznačené priechody pre chodcov,
* mimo priechodu pre chodcov prechádzať cez vozovku len kolmo na jej os,
* pred vstupom na vozovku sa presvedčiť, či tak môžu urobiť bez nebezpečenstva, len čo vstúpia na vozovku, nesmú sa na nej bezdôvodne zdržiavať, ani zastavovať,
* pri výkone prác v priestoroch s pohybom vozidiel nad 3,5 tony je každá poverená osoba povinná vždy používať nasledovné OOPP: bezpečnostná pracovná obuv, ochranná prilba (v priestoroch a areáli ZEVO a v miestach stohovania materiálu nad 2 m v celej spoločnosti OLO a.s.), reflexná certifikovaná vesta, resp. certifikovaný vrchný odev vyhotovený v zmysle STN EN ISO 20471, (reflexné traky a iné výrobky určené pre neprofesionálne použitie sú zakázané), pracovný odev - dlhé nohavice a ostatné OOPP podľa charakteru práce,
* motorové vozidlá a motorové vozíky môže obsluhovať len zamestnanec dodávateľa/odberateľa spoločnosti, ktorý vlastní príslušné oprávnenie (platný vodičský preukaz alebo preukaz obsluhy motorového vozíka príslušnej triedy), ktorý musí byť platný na území SR, pričom vodič musí mať príslušné oprávnenie počas jazdy vždy pri sebe,
* vodiči sú povinní jazdiť po komunikáciách mimoriadne opatrne a brať ohľad na iných účastníkov cestnej premávky,
* vodič je povinný použiť bezpečnostný pás počas jazdy, v prípade vozíka, ak je ním vybavený,
* vodič je povinný mať na vonkajších komunikáciách počas celého roka rozsvietené stretávacie svetlomety,
* vodič je povinný pri každom opustení motorového vozidla, resp. manipulačnej techniky, tieto zabezpečiť proti samovoľnému pohybu a neoprávnenému použitiu inou osobou, napr. uviesť do činnosti parkovaciu brzdu a vytiahnuť kľúčik zo spínacej skrinky a pod.

Všetci účastníci premávky sú povinní správať sa ohľaduplne, aby neohrozili plynulosť premávky, bezpečnosť chodcov a vozidiel. Pritom sú povinní prispôsobiť svoje správanie predovšetkým charakteru a technickému stavu komunikácie alebo chodníku.

Je zakázané:

* prechádzať bez povolenia zo svojho pracoviska na iné pracoviská,
* zdržiavať sa v jazdnej dráhe vozidiel a v manipulačnom priestore motorových vozíkov a žeriavov,
* zdržiavať sa pod zaveseným alebo zdvihnutým bremenom,
* pri vjazde do areálu sú všetci vodiči povinní dodržiavať dopravné značenie v areáli spoločnosti OLO a.s. a najvyššiu prípustnú vydanú povolenú rýchlosť,
* vodičovi používať dopravný prostriedok, ktorý je poškodený alebo technicky nespôsobilý,
* vodičovi používať počas jazdy mobilné telefóny, vysielačky, prenosné rádia, MP3 prehrávače alebo vykonávať inú obdobnú činnosť, ktorá nesúvisí s jazdou.

**Pracovné prostriedky (technické zariadenia, prístroje, náradie, a pod.)**

Používanie strojov a zariadení

Zamestnanci dodávateľa/odberateľa (subdodávatelia):

* môžu používať pracovné prostriedky len ak zodpovedajú predpisom na zaistenie BOZP a ak sú dodržané podmienky, ktoré vymedzil ich výrobca,
* môžu vykonávať činnosť na pracovných prostriedkoch len po absolvovaní školenia a ak majú príslušnú odbornú a zdravotnú spôsobilosť v zmysle platnej legislatívy SR (doklady musia byť k dispozícií na vyžiadanie),
* môžu vykonávať činnosť na pracovných prostriedkoch iba s príslušnými OOPP, a to na základe posúdenia rizík vyplývajúcich z charakteru prác,
* môžu používať stroje a zariadenia vo vlastníctve spoločnosti OLO a.s. (ako napr. žeriavy, vysokozdvižné plošiny atď.) len výnimočne v prípade potreby s výslovným súhlasom príslušného objednávateľa prác a len s jeho obsluhou.

V prípade zariadení, ktoré podliehajú špeciálnemu skúšaniu, musia byť k dispozícii doklady o skúške. Všetky uvedené doklady a dokumenty musí dodávateľ/odberateľ a všetci jeho subdodávatelia uschovávať na mieste výkonu prác.

Ochranné zariadenia a bezpečnostné prvky

Je zakázané poškodzovať, zasahovať, vyraďovať z prevádzky alebo meniť funkčné vlastnosti ochranných zariadení a bezpečnostných prvkov na pracoviskách, pracovných prostriedkoch alebo strojových zariadeniach.

**Chemické látky a zmesi (ďalej len „CHLaZ)**

Pravidlá pre CHLaZ:

* v priestoroch spoločnosti OLO a.s. sa môžu používať len CHLaZ, ktoré boli interne schválené objednávateľom,
* dodávateľ/odberateľ musí svojich zamestnancov pred začiatkom práce, preukázateľne preškoliť o ohrozeniach a nebezpečenstvách pri práci s CHLaZ a opatreniach na ochranu zdravia a života,
* pri akejkoľvek manipulácií s CHLaZ sú zamestnanci povinní používať iba predpísané a vhodné OOPP, pri manipulácii a skladovaní CHLaZ je povinnosť dodržiavať príslušné bezpečnostné alebo prevádzkové predpisy vyznačené v karte bezpečnostných údajov (ďalej len „KBÚ“),
* KBÚ musí byť umiestnená na každom pracovisku, kde sa používa a manipuluje s CHLaZ, a to na viditeľnom a dostupnom mieste,
* CHLaZ sa zakazuje prelievať do neoriginálnych nádob určených najmä na potravinárske účely (napr. PET fľaše od nealkoholických nápojov), kde by mohlo dôjsť k zámene a nechcenému požitiu CHLaZ. Používať sa môžu výhradne originálne nádoby a obaly,
* každá CHLaZ musí byť označená symbolom nebezpečenstva, etiketou v slovenskom jazyku a dodávaná len s KBÚ v slovenskom jazyku,
* CHLaZ sa prepravujú a skladujú len v dostatočne pevných a odolných obaloch zabraňujúcich ich samovoľnému unikaniu alebo rozkladaniu,
* skladovať nebezpečné CHLaZ len na miestach k tomu určených, v predpísanom množstve, s vyznačením obsahu a bezpečnostným označením,
* zabrániť spoločnému skladovaniu látok a zmesí, ktoré spolu môžu nebezpečne reagovať,
* pri manipulácii a skladovaní CHLaZ nejesť, nepiť, nefajčiť, nevdychovať prach, výpary a aerosóly.

**Nasadenie CHLaZ klasifikovaných ako CMR (karcinogénny, mutagénny, poškodzujúci reprodukciu) alebo toxický (viď nižšie všetky kategórie nebezpečnosti) je vo všeobecnosti zakázané a je možné len vo výnimočných a odôvodnených prípadoch, pokiaľ neexistuje menej nebezpečná náhrada:**

* Karcinogenita kategórie 1A/1B (H350)
* Mutagenita zárodočných buniek kategórie 1A/1B (H340)
* Reprodukčná toxicita kategórie 1A/1B (H360)
* Akútna toxicita kategórie 1 (H300/H310/H330)
* Akútna toxicita kategórie 2 (H300/H310/H330)
* Akútna toxicita kategórie 3 (H301/H311/H331)
* Toxicita pre špecifický cieľový orgán – jednorazová expozícia kategórie 1 (H370)
* Toxicita pre špecifický cieľový orgán – opakovaná expozícia kategórie 1 (H372).

**Stavebné a rekonštrukčné práce**

Pri vymedzovaní staveniska sa musí prihliadať na bezpečnosť priestorov a komunikácií v okolí staveniska a na bezpečnosť ďalších priestorov dotknutých stavebnými prácami. Ak je z dôvodu vzájomného ohrozenia pri práci viacerých dodávateľov/odberateľov na jednom pracovisku/stavenisku vymenovaný koordinátor bezpečnosti na stavenisku, je nutné jeho pokyny bezpodmienečne plniť. Stavenisko musí byť zreteľne:

* označené názvom dodávateľa/odberateľa (označenie spoločnosti musí obsahovať údaje o zodpovedných osobách a možnostiach ich zastihnutia), termínom začatia a predpokladaného ukončenia prác,
* označené bezpečnostnými značkami a tabuľkami,
* oplotené/ohradené v zmysle platnej legislatívy do výšky najmenej 1,80 m s uzamykateľnými vstupmi a výstupmi (napr. montáž/demontáž konštrukčných častí, podporných častí konštrukcií, použitie ťažkej technológie, výkopové práce, práca s vysokým napätím, práce vo výškach, zváracie a rozbrusovacie práce, a pod.)

V priestoroch staveniska musí každá osoba vždy používať OOPP (bezpečnostná pracovná obuv, ochranná prilba, reflexná certifikovaná vesta resp. certifikovaný vrchný odev vyhotovený v zmysle STN EN ISO 20471 s označením spoločnosti, (reflexné traky a iné výrobky určené pre neprofesionálne použitie sú zakázané), pracovný odev - dlhé nohavice a ostatné OOPP podľa charakteru práce).

Upozornenie: Použitie pásky na vymedzenie a oddelenie staveniska prípadne montážneho miesta je neprípustné a v rozpore s Vyhláškou Ministerstva práce, sociálnych vecí a rodiny Slovenskej republiky č. 147/2013 Z.z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v platnom znení.

Dodávateľa/odberateľa je povinný zabezpečiť:

* aby počas výstavby bol na stavenisku neustále prítomný zodpovedný stavbyvedúci s preukazom odbornej spôsobilosti a vedúci pracovných skupín,
* v prípade potreby na stavenisku po celý čas prítomnosť slovensky hovoriacej osoby schopnej tlmočiť inojazyčným osobám.
* pravidelné čistenie staveniska, materiál z búracích alebo iných prác, prípadne iné odpady z výstavby naložiť do pristavených kontajnerov a pravidelne vyvážať.

Priestory/budovy v užívaní dodávateľa/odberateľa

S výnimkou skladovacích plôch a budov povolených na užívanie dodávateľom/odberateľom zo strany spoločnosti OLO a.s.sa inde nesmú odkladať, resp. skladovať žiadne materiály.

**Kryty, otvory**

Z hľadiska prevencie pádu osôb, napr. cez kryty, svetlíky, schodišťové otvory a iné nebezpečné otvory v podlahe, na strechách a na iných miestach, je potrebné prijať nasledujúce opatrenia:

* všetky otvory a/alebo nebezpečné priehlbiny v podlahách zakryť a/alebo ohradiť,
* nosnosť použitých krytov, plechov, roštov a podobne musí zodpovedať nosnosti okolitej podlahy,
* osadiť kryty spôsobom, aby sa nedali samovoľne odsunúť alebo uvoľniť,
* kryty zapustiť do rovnakej úrovne s okolitou podlahou,
* sklopné kryty vrátane závesov zapustiť do podlahy a pri odklopení zabezpečiť proti náhodnému zabuchnutiu podľa možnosti samočinnými poistkami, napr. padacou zásuvkou alebo inými samočinne zapadajúcimi poistkami,
* v prípade dočasného odstránenia krytov je potrebné zabezpečiť otvory a priehlbiny proti spadnutiu alebo zrúteniu osôb – napr. pevným viditeľným ohradením zo všetkých strán, resp. zábradlím v dostatočnej vzdialenosti (min. 1,5 m od hrany pádu),
* po skončení prác je potrebné odstránené kryty opätovne upevniť. Kvalita a upevnenie krytov, ochranných zábradlí, resp. iného zaistenia musí byť pravidelne a preukázateľne kontrolovaná.

**Elektrické zariadenia**

Dodávateľ/odberateľ je povinný:

* pri používaní elektrických zariadení počas plnenia svojich úloh, zabezpečiť bezpečnosť ich prevádzkovania a dodržiavať bezpečnostnotechnické požiadavky,
* v prípade prác v blízkosti elektrických zariadení a pri manipulácii s nimi preukázateľne poučiť zamestnancov v zmysle § 20 Vyhlášky Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia a STN 34 3108. Elektrické zariadenia prinesené do priestorov spoločnosti OLO a.s. musia spĺňať požiadavky STN 34 3100, STN 33 1600, STN 33 1500 a ostatné bezpečnostné predpisy. V prípade poškodenia používaných elektrických zariadení (ručné elektrické zariadenia, predlžovacie vedenia stavebné stroje a zariadenia) nesmú byť tieto poškodené elektrické zariadenia ďalej prevádzkované.
* práce na rozvodoch médií rozvod plynu, tepla, elektriny a pod. vykonávať iba po dohode s objednávateľom výkonu.

**Práca vo výškach a nad voľnou hĺbkou**

Pri prácach vo výškach (nad 1,5 m) a nad voľnou hĺbkou, resp. pri prácach na viacerých úrovniach sa musia vykonať účinné opatrenia proti pádu osôb a/alebo materiálu z výšky.

Nebezpečné miesta (jamy, chýbajúce zábradlia a pod.) dodávateľ/odberateľ okamžite zabezpečí (zakrytím, ohradením atď.) a zodpovedá za dodržiavanie bezpečnostných predpisov pre prácu vo výškach.

Zdvižné pracovné plošiny, lešenia a rebríky (v prípade práce nad 5 m)

Zdvižné pracovné plošiny:

* môžu obsluhovať len odborne spôsobilí zamestnanci s príslušným oprávnením,
* pri práci so zdvíhacou plošinou akéhokoľvek druhu, sú všetci zamestnanci povinní používať bezpečnostné postroje s tlmičom pádu energie a ochrannú prilbu, pričom bezpečnostné postroje s tlmičom pádu energie a ochrannú prilbu sú všetci zamestnanci povinní používať aj pri presúvaní plošiny s vlastným pohonom, napr. na miesto nasadenia,
* je možné používať až po vykonaní predpísaných skúšok (všetky záznamy o skúškach a kontrolách je dodávateľ/odberateľ a všetci jeho subdodávatelia povinní predložiť spoločnosti OLO a.s. na vyžiadanie) a len na ten účel, pre ktorý bola skonštruovaná, jej nosnosť a podmienky prevádzky, stanovené výrobcom nesmú byť prekročené.

Lešenia:

* montovať a demontovať podľa vopred stanoveného technologického postupu sú oprávnení len zamestnanci s osvedčením lešenára,
* na lešenia musia byť použité iba predpísané konštrukcie a ochranné zábradlie (dvojtyčové), resp. zaistenie zamestnancov proti pádu z výšky,
* konštrukcie lešenia musia byť každý mesiac odborne prehliadnuté, pričom tento interval sa skracuje na štrnásť (14) dní pri: (i) lešeniach vystavených účinkom mechanického kmitania (v blízkosti komunikácie a pod.), (ii) lešeniach pojazdných a (iii) lešeniach zavesených,
* všetky záznamy o skúškach a kontrolách lešenia je dodávateľ/odberateľ a všetci jeho subdodávatelia povinní predložiť na vyžiadanie,
* lešenia musia byť označené v súlade s platnými predpismi a s uvedením názvu spoločnosti a kontaktu na spoločnosť.

Rebrík:

* sa nesmie používať ako podperný alebo nosný prvok pracovnej podlahy s výnimkou lešenárskeho rebríka, ktorý je konštrukčnou súčasťou lešenia,
* je možné používať len na krátkodobé, fyzicky nenáročné práce pri použití jednoduchého náradia. Pri vystupovaní alebo zostupovaní musí byť zamestnanec otočený tvárou k rebríku a musí mať možnosť pridržať sa ho oboma rukami obvyklým spôsobom,
* sa nesmie používať ako prechodový mostík a nesmie sa nadstavovať,
* na rebríku je možné pracovať len v bezpečnej vzdialenosti od horného konca rebríka, pri jednoduchom rebríku vo vzdialenosti chodidiel najviac 0,8 m; pri dvojitom rebríku (stojanovom) najviac o 0,5 m od konca rebríka,
* pri práci na rebríku musí pracovník, keď je chodidlami vo výške väčšej ako 5 m, používať osobné ochranné zabezpečenie proti pádu,
* prenosný drevený rebrík používaný pri stavebnej práci môže byť dlhý najviac 8 m,
* s ohľadom na podlahu a jej šmykľavosť, pri práci na jednoduchom rebríku musia byť prítomní najmenej dvaja (2) zamestnanci. Jeden (1) zamestnanec musí byť poverený zabezpečením stability rebríka proti pošmyknutiu na podlahe, napr. pridržiavaním nohou, pričom tento zamestnanec nesmie byť poverený inou prácou,
* musí byť označený evidenčným číslom a preukázateľne (písomným záznamom) kontrolovaný minimálne jedenkrát (1x) ročne, pričom tieto záznamy je dodávateľ/odberateľ a všetci jeho subdodávatelia povinní predložiť spoločnosti OLO a.s. na vyžiadanie.

**Sankcie**

V prípade nedodržiavania zákonných a interných predpisov BOZP zo strany dodávateľov/odberateľov, je spoločnosť OLO a.s. oprávnená na základe zdokumentovaných porušení povinností, uplatniť voči dodávateľovi/odberateľovi a všetkým jeho subdodávateľom sankcie vo forme:

* vykázania osoby, prípadne vedúceho prác z areálu OLO a.s. s následným dlhodobým zákazom vstupu,
* pokuty.

**Sankčný katalóg**

|  |  |  |
| --- | --- | --- |
|  | Priestupok | Sankcie |
| Vykázanie | Pokuta(EUR) |
|  1. | Výkon práce bez preukázateľnej odbornej, zdravotnej spôsobilosti a technickej spôsobilosti | A | 500,- |
| 2. | Ohrozenie vlastnej osoby na živote a zdraví, vrátane nepoužitia osobného zabezpečenia proti pádu | A | 500,- |
| 3. | Ohrozenie tretích osôb na živote a zdraví | A | 500,- |
| 4. | Používanie zakázaných chemických látok a zmesí (mutagénne, karcinogénne, toxické) | A | 500,- |
| 5. | Porušovanie dopravných predpisov | B | do 150,- |
| 6. | Technické nedostatky / nevykonávaná údržba | B | do 150,- |
| 7. | Nepoužívanie osobných ochranných pracovných prostriedkov (OOPP) | B | do 150,- |
| 8. | Porušenie zákazu fajčenia | B | do 150,- |
| 9. | Nedodržiavanie bezpečných pracovných postupov, predpisov a pravidiel | B | do 300,- |
| 10. | Za zavinenie pracovného úrazu | A | do 3 300,- |
| 11 | Pozitívny výsledok na alkohol, omamné alebo psychotropné látky | A | do 300,- |
| 12 | Znečistenie vykonávaním osobnej, telesnej a hygienickej potreby | B | do 150,- |

Za účelom preukázania vyššie uvedených porušení je spoločnosť OLO a.s. oprávnená uskutočniť kontroly vrátane kontroly (testu) na požitie alkoholu, omamných alebo psychotropných látok a dodávateľ/odberateľ (aj jeho zamestnanci a subdodávatelia) je povinný tento výkon kontroly strpieť. Spoločnosť OLO a.s. je oprávnená z týchto kontrol vyhotovovať záznamy vrátane obrazových záznamov.

**Legenda:**

1. okamžité vykázanie osoby/osôb (v prípade opakujúcich sa priestupkov počas dohodnutej doby výkonu/zákazky alebo viacerých opakujúcich sa zákaziek počas šiestich (6) mesiacov, aj vedúceho prác skupiny z areálu OLO a.s. s následným dlhodobým zákazom vstupu (najmenej na šesť (6) mesiacov).
2. vykázanie osoby/osôb a vedúceho prác skupiny z areálu OLO a.s. (v prípade opakujúcich sa priestupkov počas dohodnutej doby výkonu zákazky alebo viacerých opakujúcich sa zákaziek počas šiestich (6) mesiacov), s následným dlhodobým zákazom vstupu (najmenej na šesť (6) mesiacov).

Upozornenie:

Nespôsobilá technika/vybavenie bude z areálu OLO a.s. vyvezená/é.

V prípade ohrozenia života alebo zdravia budú práce do odstránenia priestupkov pozastavené.

**Vstup/výstup zamestnancov dodávateľa/odberateľa**

Dodávateľ/odberateľ je povinný:

* písomne potvrdiť, že o ustanoveniach týchto pravidiel informoval zamestnancov, ktorí budú vykonávať práce v priestoroch a areáloch spoločnosti OLO a.s.,
* zaškoliť zamestnancov a predložiť ich podpísané potvrdenie o absolvovaní zaškolenia.

**Záväzné pravidlá**

Dodávateľ/odberateľ je povinný:

* dodržiavať zákaz fajčenia s výnimkou vyhradených miest na fajčenie, označených príslušným piktogramom.
1. Verejného obstarávateľa [↑](#footnote-ref-1)